**Mai lasă-mă iarnă o vreme**

*Panait Gabriela*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mai lasă-mă iarnă o vreme...

Mai lasă-mă iarnă o vreme,

În iubire nu e loc pentru tine!

Îți aud glasul rece cum geme

Pe cărări troienite-n privire.

Mai lasă-mă iarnă o vară

Să privesc maicii roşii cum cresc,

Să simt vântul trist cum coboară,

Să respir tot ce astăzi iubesc,

Să cânt cu pădurea o seară

Şi apoi poți să treci pe la geam!

Colindând umbra lunii de ceară,

Să te laşi nevăzută pe ram...

Mai lasă- mă iarnă o clipă!

Ai nins peste ape tăcută,

Te -ai ascuns sub a lumii aripă

Şi te-ai stins în apus nevăzută...

Lacul pare un cer de petale

Când salcâmii se scutură -n vânt,

Anii curg peste valuri agale

Iar eu uit un minut cine sunt.

Mai lasă-mă iarnă o vreme,

In iubire nu e loc pentru tine!

Îți aud glasul rece cum geme

Pe cărări troienite-n privire.